หนูมีความกังวลมาก คลอดน้องแล้ว 6 สัปดาห์ ตรวจหลังคลอดเสร็จยังไม่ได้คุมกำเนิด สามีขอมีเพศสัมพันธุ์ ไม่ได้ป้องกัน และหลั่งใน โอกาสท้องมีมากไหมค่ะ แล้วมีนัดกับที่ รพ รับยาคุมกำเนิด แบบนี้จะทานได้ไหมค่ะ กลัวว่าจะมีการปฏิสนธิแล้วไหมค่ะ (ที่จริงก็ยังไม่พร้อมมีคนที่2เลยค่ะ) ขอบสำหรับคำตอบนะคะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่หากได้ให้นมลูกอย่างสม่ำเสมอ การตกไข่และมีประจำเดือนจะนานกว่านี้ ขึ้นกับระยะเวลาที่ให้นมลูกด้วยว่านานเท่าใดดังนั้น หากยังได้ให้นมลูกอยู่ และเพิ่งคลอดลูกได้ 6 สัปดาห์ หากมีเพศสัมพันธ์ โอกาสที่จะตั้งครรภ์ยังถือว่าน้อยอยู่ แต่หากไม่ได้ให้นมลูกแล้ว หรือให้ไม่สม่ำเสมอ โอกาสที่จะตั้งครรภ์นั้นจะมีได้ ดังนั้น หลังจากนี้ไปประมาณ 2 สัปดาห์ (หลังจากวันที่มีเพศสัมพันธ์) แนะนำควรตรวจหาการตั้งครรภ์ดูด้วย หากตรวจไม่พบ ก็สามารถเริ่มทานยาคุมกำเนิดได้เลย โดยหากยังต้องการให้นมลูกอยู่ ควรเลือกทานยาคุมกำเนิดชนิดที่เป็นฮอร์โมนเดี่ยว เช่น ยี่ห้อ exluton, dailyton, cerazette เป็นต้น หรืออาจเลือกวิธีการฝังยาคุมหรือฉีดยาคุมชนิด 3 เดือนก็ได้ เพื่อไม่ให้กระทบกับการหลั่งน้ำนม แต่หากไม่ได้ให้นมลูกแล้ว สามารถทานยาคุมชนิดใดก็ได้